Meie tavahommik algab reeglina väikese hommikueinega. Sellega kaasneb tihti raadio kuulamine või ajalehtede lugemine, viimane muidugi juhul, kui hommikused lehed on selleks ajaks juba saabunud. Paljudes peredes on välja kujunenud meeldiv tava viia end enne tööle ruttamist uudistega kurssi. Selleks kasutatakse ajalehti või siis raadio kuulamist, vahel ka televiisori juures istumist. Mingi infokanal peab meil ju olema, mis võimaldab saada teavet meie lähemas ja kaugemas ümbruses toimuvast.